Document ID: 32006R0661

KOMISSION ASETUS (EY) N:o 661/2006,
annettu 28 päivänä huhtikuuta 2006,
Tunisiasta peräisin olevan oliiviöljyn tuontia koskevista yksityiskohtaisista soveltamissäännöistä annetusta asetuksesta (EY) N:o 312/2001 poikkeamisesta kuukausittaisen enimmäismäärän osalta 1 päivän toukokuuta 2006 ja 31 päivän lokakuuta 2006 välisen ajanjakson aikana
EUROOPAN YHTEISÖJEN KOMISSIO, joka
ottaa huomioon yhteisön perustamissopimuksen,
ottaa huomioon vastavuoroisia vapauttamistoimenpiteitä sekä EY:n ja Tunisian tasavallan assosiaatiosopimuksen maatalouspöytäkirjojen muuttamista koskevan Euroopan yhteisön ja Tunisian tasavallan sopimuksen tekemisestä kirjeenvaihtona 22 päivänä joulukuuta 2000 tehdyn neuvoston päätöksen 2000/822/EY (1),
ottaa huomioon oliiviöljyn ja syötäväksi tarkoitettujen oliivien yhteisestä markkinajärjestelystä ja asetuksen (ETY) N:o 827/68 muuttamisesta 29 päivänä huhtikuuta 2004 annetun neuvoston asetuksen (EY) N:o 865/2004 (2),
sekä katsoo seuraavaa:
(1)
Komission asetuksen (EY) N:o 312/2001 (3) 1 artiklan 2 kohdassa säädetään oliiviöljyn kuukausittaisista enimmäismääristä saman artiklan 1 kohdassa tarkoitetussa kiintiössä tapahtuvan tuonnin edellyttämien tuontitodistusten myöntämistä varten.
(2)
Markkinointivuotta 2005/2006 leimaa yhteisössä alhainen oliiviöljyn tuotanto, joka aiheuttaa hankintavaikeuksia. Yhteisön oliiviöljymarkkinoiden hankintatilanteen helpottamiseksi on tarpeen sallia 1 päivästä toukokuuta 2006 alkaen ja asetuksesta (EY) N:o 312/2001 poiketen tuontitodistusten myöntäminen ilman kuukausittaista rajoitusta.
(3)
Tässä asetuksessa säädetyt toimenpiteet ovat oliiviöljyn ja syötäväksi tarkoitettujen oliivien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 312/2001 1 artiklan 2 kohdan ensimmäisen alakohdan neljännessä luetelmakohdassa säädetään, todistusten myöntäminen sallitaan ilman kuukausittaista rajoitusta 1 päivän toukokuuta 2006 ja 31 päivän lokakuuta 2006 välisenä aikana.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä toukokuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 2006.

Labels: 3
17
18
15